Kultainen kypärä

Kultainen kypärä (puhekielessä myös "kultakypärä") on jääkiekon SM-liigassa Suomen jääkiekkoilijat ry:n kauden päätyttyä myöntämä palkinto. Palkinto annetaan pelaajalle, jonka pelaajat ovat äänestäneet keskuudestaan kauden parhaaksi. Ensimmäisen kerran palkinto jaettiin kauden 1986–1987 päätteeksi.http://www.mtv.fi/sport/jaakiekko/sm-liiga/artikkeli/hirschovits-voitti-kultainen-kypara-palkinnon/5034264  Viitattu 27.4.2015.

Äänestäjinä ovat liigapelaajat, ja jokainen pelaaja antaa kolmelle liigapelaajalle pisteet, ensimmäiselle viisi pistettä, toiselle kolme ja kolmannelle yhden pisteen. Jokainen pelaaja siis äänestää kolmea parhaaksi katsomaansa pelaajaa, jotka eivät saa olla oman joukkueen edustajia. Vain kaksi pelaajaa on saanut palkinnon kahdesti (Juha Riihijärvi ja Kimmo Rintanen) ja neljä kertaa ulkomaalainen pelaaja on vienyt voiton (Brian Rafalski, Tim Thomas, Cory Murphy ja Tomáš Záborský). Palkintojenjakotilaisuudessa jaetaan myös kaksi muuta pelaajien äänestämää palkintoa: parhaalle erotuomarille Kultainen pilli ja parhaalle Mestis-pelaajalle Kultainen kiekko.

Vuodesta 1994 lähtien jaetun, jääkiekkotoimittajien valitseman Lasse Oksanen -palkinnon voittaja on voittanut myös Kultaisen kypärän vuosia 1997, 1999, 2001, 2013, 2019, 2021 ja 2022 lukuun ottamatta.

Kultaisen kypärän saajat
 Kausi  Joukkue  Pelaaja  Pelipaikka  Kansalaisuus 1986–1987 JyP HT Pekka Järvelä hyökkääjä  1987–1988 Lukko Jarmo Myllys maalivahti  1988–1989 TPS Jukka Vilander hyökkääjä  1989–1990 Ilves Jukka Tammi maalivahti  1990–1991 Jokerit Teemu Selänne hyökkääjä  1991–1992 TPS Mikko Mäkelä hyökkääjä  1992–1993 JyP HT Juha Riihijärvi hyökkääjä  1993–1994 TPS Esa Keskinen hyökkääjä  1994–1995 TPS Saku Koivu hyökkääjä  1995–1996 Lukko Juha Riihijärvi (2.) hyökkääjä  1996–1997 TPS Kimmo Rintanen hyökkääjä  1997–1998 Ilves Raimo Helminen hyökkääjä  1998–1999 HIFK Brian Rafalski puolustaja  1999–2000 TPS Kai Nurminen hyökkääjä  2000–2001 TPS Kimmo Rintanen (2.) hyökkääjä  2001–2002 Tappara Janne Ojanen hyökkääjä  2002–2003 HPK Antti Miettinen hyökkääjä  2003–2004 HIFK Timo Pärssinen hyökkääjä  2004–2005 Jokerit Tim Thomas maalivahti  2005–2006 HIFK Tony Salmelainen hyökkääjä  2006–2007 HIFK Cory Murphy puolustaja  2007–2008 Jokerit Ville Leino hyökkääjä  2008–2009 Jokerit Juuso Riksman maalivahti  2009–2010 Tappara Jori Lehterä  hyökkääjä  2010–2011 HIFK Ville Peltonen hyökkääjä  2011–2012 Ässät Tomáš Záborský hyökkääjä  2012–2013 KalPa Sakari Salminen  hyökkääjä  2013–2014 Ilves Michael Keränen hyökkääjä  2014–2015 Blues Kim Hirschovits hyökkääjä  2015–2016 Tappara Kristian Kuusela  hyökkääjä  2016–2017 Kärpät Mika Pyörälä  hyökkääjä  2017–2018 Kärpät Julius Junttila hyökkääjä  2018–2019 Kärpät Ville Leskinen hyökkääjä  2019–2020 Lukko Justin Danforth hyökkääjä  2020–2021 HPK Petri Kontiola  hyökkääjä  2021–2022 Tappara Anton Levtchi  hyökkääjä  2022–2023 HPK Michael Joly  hyökkääjä  2023–2024 JYP Jerry Turkulainen  hyökkääjä  2024–2025 Sport Atro Leppänen  puolustaja 

 Veikkauksen Kultainen kypärä 
Veikkauksen Kultainen kypärä on Veikkauksen Vedonlyönnin symboli, jota pitää hallussaan eniten tehopisteitä joukkueessaan tehnyt pelaaja. Kunkin SM-liigaseuran kauden kolmannesta runkosarjan ottelusta lähtien jokaisen liigajoukkueen tehokkain kenttäpelaaja pelaa ottelussa kultaisen kypärän kanssa. Kun runkosarja on tullut päätökseen, viimeinen kultaista kypärää yllään pukenut pelaaja pelaa kultaisen kypärän avulla myös kahdessa ensimmäisessä pudotuspelissä. Lisäksi jokaisessa joukkueessa eniten tehopisteitä tehnyt pelaaja palkitaan runkosarjan päättyessä erityispalkinnolla. Uudistuksen lanseerasi Veikkaus vedonlyöntinsä markkinoimiseksi.

Jääkiekon SM-liigan verkkosivustolla tiedotetaan, että "mikäli paras pistemies on loukkaantunut tai ei voi jostain muusta syystä pelata, kantaa Kultaista kypärää joukkueen paras ottelupöytäkirjaan merkitty pistemies." Kypärään liittyy myös Liigan järjestämä kilpailu, jossa seurataan, kuka pelaajista on eniten pitänyt tätä tunnusta. "Pelaaja, joka runkosarjassa pelaa eniten otteluita Kultainen kypärä päässään ja sijoittuu Liigan pistepörssissä 20 parhaan joukkoon, voittaa Veikkauksen asettaman 10 000 euron palkinnon." Kultaisen kypärän konsepti sai alkunsa kaudella 1994–1995. Idean panivat alulle silloinen Veikkauksen Vedonlyönnin tiedotusjohtaja Risto Nieminen ja Hjallis Harkimo.

 Lähteet 

Luokka:Jääkiekon SM-liigan palkinnot